దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
మ‌రో రెండేళ్ల‌లో బీఎస్ఎన్ఎల్ 5జీ సేవ‌లు
ప్రభుత్వ రంగ టెలికం సంస్థ బీఎస్ఎన్ఎల్ మరో రెండేళ్లలో ఏకంగా 5జీ  సేవలను అందుబాటులోకి తీసుకురానుంది.
Samayam Telugu | Updated:
Jun 20, 2018, 10:01AM IST
ప్రభుత్వ రంగ టెలికం సంస్థ బీఎస్ఎన్ఎల్ మరో రెండేళ్లలో ఏకంగా 5జీ సేవలను అందుబాటులోకి తేనుంది. భారత్‌తో పాటు అంతర్జాతీయంగా కూడా ఈ సేవలను ప్రారంభించనున్నట్లు ఆ సంస్థ సీనియర్‌ అధికారి ఒకరు తెలిపారు. ఇందుకోసం బీఎస్ఎన్ఎల్ క్రియశీలకంగా పని చేస్తోందన్నారు. 5జీ టెక్నలాజీ కోసం రోడ్‌ మ్యాప్‌ రూపొందించామన్నారు. కాగా 2020 నాటికి ఈ సేవలను అందుబాటులోకి తేవడానికి ఈ టెక్నలాజీ అందించే నోకియా, కొరియంట్‌, జడ్‌టిఇ కంపెనీలతో చర్చలు జరుపుతుందని బీఎస్ఎన్ఎల్ చీఫ్‌ జనరల్‌ మేనేజర్‌ అనీల్‌ జైన్‌ తెలిపారు. ఒకే రోజు భారత్‌, గ్లోబల్‌ మార్కెట్‌లోనూ ఈ సేవలు అందుబాటులోకి రానున్నాయన్నారు. ఇందుకోసం ఇప్పటికే పలు కంపెనీలతో చర్చలు జరిపిందని, పలు ఒప్పందాలు చేసుకుందన్నారు.
ప్ర‌భుత్వ రంగ టెలికాం సంస్థ బీఎస్ఎన్ఎల్
ది మొబైల్‌ అసోసియేషన్‌ (టిఎంఎ) న్యూఢిల్లీలో ఏర్పాటు చేసిన మొబైల్‌ డివైస్‌ సమ్మిట్‌ 2018లో జైన్‌ మాట్లాడుతూ 3జీ , 4జీ అందుకోవడంలో ఆలస్యం అయినా ప్రభుత్వ రంగ సంస్థ 5జీ బస్‌ను మిస్‌ కాబోదన్నారు. కొత్తగా ఏర్పడిన టిఎంఎ 5జి సేవల కోసం అవసరమయ్యే టెక్నలాజీ, స్మార్ట్‌ఫోన్ల ప్రాముఖ్యతపై చర్చించింది.
5జి టెస్ట్‌ బెడ్‌ కోసం ఈ ఏడాది ఫిబ్రవరిలో జపాన్‌కు చెందిన ఎన్‌టిటి అడ్వాన్స్‌ టెక్నలాజీ కార్పొరేషన్‌ భారత భాగస్వామి అయినా విర్గో కార్పొరేషన్‌తో బీఎస్ఎన్ఎల్ ఒక అవగాహన ఒప్పందం కుదుర్చుకుంది. మొబైల్‌ ఈకో సిస్టమ్‌లో ఇది 5జి మార్పు, అభివృద్దికి దోహదం చేయనుందని సెంటర్‌ ఫర్‌ డెవలప్‌మెంట్‌ ఆప్‌ టెలిమాటిక్స్‌ (సి-డాట్‌) ఎగ్జిక్యూటివ్‌ డైరెక్టర్‌ విపిన్‌ త్యాగి పేర్కొన్నారు.
కొన్ని రోజుల క్రితం టెలికాం శాఖ(డీఓటీ) 5జీ గురించి చ‌ర్చాప‌త్రం విడుద‌ల చేసి అన్ని టెలికాం కంపెనీల‌తో సంప్ర‌దింపులు చేస్తోంది. కాగా 5జి సేవల కోసం 700 ఎంహెచ్‌జడ్‌, 3.5 గిగాహెడ్జ్‌, 24 గిగాహెడ్జ్‌, 28 గిగాహెడ్జ్‌ బాండ్‌ తరంగాలు తక్షణమే అందుబాటులో ఉన్నాయని డీఓటీ సైతం పేర్కొంది.